L 58/1578
LV
Eiropas Savienības Oficiālais Vēstnesis
23.2.2023.
SAGATAVOŠANAS DARBĪBAS
PA 09 — NODAĻA VIDE UN KLIMATRĪCĪBA (turpinājums) PA 09 22
(turpinājums)
PA 09 22 02
(turpinājums) Pirmais posms: izmēģinājuma projekts "Copernicus — Natura 2000 tīklam" Izmēģinājuma projekta "Copernicus — Natura 2000 tīklam" īstenošana sākās 2019. gada nogalē ar mērķi izmantot Copernicus tehnoloģiju, lai labāk īstenotu Natura 2000 tīkla teritoriju monitoringu.
Projekta procesā tika izveidota automatizēta modelēšanas sistēma, kas ļauj sekot līdzi ikgadējām pļavu platības izmaiņām Eiropas Natura 2000 tīklā, izstrādājot detalizētas kartes zemes segumam kopš 1992. gada (kad tika pieņemta Dzīvotņu direktīva).
Tiek strādāts pie tā, lai plašai auditorijai — tostarp dalībvalstu pārvaldes iestādēm, aizsargājamu teritoriju pārvaldniekiem, zemes izmantotājiem un sabiedrībai kopumā, — būtu pieejama un saprotama informācija par pļavu platības attīstības tendencēm un ar to saistītajiem rādītājiem.
Visi dati ir publiski pieejami īpašā tiešsaistes lasītājā "EU Grassland Watch".
Otrais posms: sagatavošanas darbība "Centralizēta ES pļavu monitoringa sistēma" Izmēģinājuma projekta pirmais posms ar daudzsološiem rezultātiem noslēdzās 2021. gada nogalē.
Vidusposma novērtējums nepārprotami liecināja, ka būs vajadzīgs otrā posma ES izmēģinājuma projekts, lai garantētu, ka laikus tiek īstenoti turpmāki pasākumi, kuri nodrošina pilnīgu īstenošanu un pieejamību.
Sagatavošanas darbībā galvenā uzmanība būs pievērsta četriem galvenajiem elementiem, kas vēl ir būtiski pilnveidojami.
(1) Pirmajā posmā pieejamie resursi aptvēra tikai pusi no visām Natura 2000 tīkla teritorijām ar nopietnu pļavu platības īpatsvaru.
Darbojoties plašākā mērogā, varēs pabeigt ES Natura 2000 tīkla pļavu platības (vēsturiskā) attēla veidošanu.
(2) Pieejamās kartes kļūs kvalitatīvākas, pateicoties nesenajiem uzlabojumiem, kas ļauj labāk noteikt dažādus pļavu platības veidus un ir saistīti ar augstāku telpisko izšķirtspēju.
(3) Būs nodrošināta vēl sīkāka informācija par faktisko pļavu platības segumu atsevišķu teritoriju līmenī, savienojot jau esošās administratīvās datubāzes, piemēram, tādas kā zemes gabalu identifikācijas sistēmas (ZGIS).
Tas palīdzēs informēt attiecīgās teritorijas pārvaldnieku.
(4) Projekts palīdzēs ģeotelpisko informāciju par pļavu platību tuvināt lēmumu pieņēmējiem un citām svarīgākajām ieinteresētajām personām ar (1) interaktīvu un regulāri atjauninātu publisku tīmekļa vietni un (2) vairākiem tiešas mijiedarbības pasākumiem (piem., apmācība tīmekļsemināru veidā, objektu apmeklējumu u.c.), kas tiks īstenoti ar izraudzītiem dalībniekiem valsts vai reģionālā līmenī.
Šo iniciatīvu rezultātā varētu novērst tehnoloģisko plaisu, palīdzot ieinteresētajām personām saprast attiecīgo instrumentu sniegtās priekšrocības un izmantot pieejamo informāciju, savukārt ieinteresētās personas varētu izklāstīt savas praktiskās vajadzības un tādējādi nodrošināt informāciju turpmākām norisēm.
Pilnībā funkcionējoša centralizētā Savienības pļavu monitoringa sistēma var palīdzēt ES un tās dalībvalstīm labāk īstenot monitoringu attiecībā uz Natura 2000 tīklā aizsargājamas pļavu platības bioloģisko daudzveidību, tās faktiskajiem stresa faktoriem un ilgtspēju.
Lielāka pārredzamība un pieejamība ne vien palīdzēs novērst turpmāku nelabvēlīgu ietekmi, bet arī pretējā virzienā vērst vēsturisko sarukšanas procesu, jo būs noteiktas prioritārās platības pļavu atjaunošanai.
PA 10 — NODAĻA MIGRĀCIJA Piezīmes Apropriācijas saskaņā ar šo nodaļu ir paredzētas, lai finansētu tādu sagatavošanas darbību īstenošanu LESD un Euratom līguma piemērošanas jomā, kas paredzētas, lai sagatavotu priekšlikumus ar nolūku pieņemt turpmākas darbības.
To kopsumma atbilst 10 20 02. pantā norādīto apropriāciju līmenim.